สวัสดีค่ะ ตอนนี้กำลังรักษาอาการผมร่วงผมบางค่ะ โดยคุณให้ทายา minoxidil ร่วมกับทาน spironolactone 25 mg. ซึ่งยากำลังจะหมด และทางรพ.ขอให้งดไปถ้าไม่ได้อาการหนักจริงๆ เลยไม่สามารถไปรับยาเพิ่มได้ อยากทราบว่า spironolactone นี่หากหยุดทานกะทันหันไปเลยจะมีผลอะไรไหมคะ หากมี มันเป็นยาที่สามารถหาซื้อทานได้เองหรือเปล่าคะ ขอบค่ะ
สวัสดีครับยา Spironolactone เป็นยาที่มีฤทธิ์ขับปัสสาวะ ลดความดันโลหิต และลดฮอร์โมนแอนโดรเจน (ฮอร์โมนเพศชาย) ที่มีผลทำให้ผมบาง ในขณะที่ตัว Minoxidil นั้นมีฤทธิ์ขยายหลอดเลือด ลดความดันโลหิต และ ช่วยเรื่องผมบางเช่นเดียวกันจากที่เล่ามา มีความเป็นไปได้ว่าหลังใช้ยาทั้งสองตัวแล้ว มีการตอบสนองที่ดี จึงมีการแนะนำให้ลดเหลือเพียงยาทา เพื่อหลีกเลี่ยงผลข้างเคียง เนื่องจากยาทั้งสองตัวนี้มีฤทธิ์ลดความดันโลหิตทั้งคู่ เมื่อไม่มีอาการมากแล้ว ก็สามารถคงไว้แต่ยาทา โดยงดยารับประทาน ซึ่งการหยุดยา Spironolactone ในการรักษาผมบางนั้นไม่น่าจะส่งผลอะไรครับโดยทั่วไป ไม่แนะนำให้ซื้อยาเองครับ เพราะยานี้ควรอยู่ในการดูแลของแพทย์ การใช้ยาเองอาจก่อให้เกิดอาการวิงเวียนศีรษะ คลื่นไส้ อาเจียน หรือ ปวดท้อง ได้ครับอย่างไรก็ดี หากยังมีอาการผมบางอยู่ หรือ มีความประสงค์จะกลับมาใช้ยาเดิมอีก ควรปรึกษาแพทย์ผู้รักษาโดยตรงจะดีที่สุดครับ